CELEX: C2004/179/32
Language: da
Date: 2004-07-10 00:00:00
Title: Sag T-174/04: Sag anlagt den 6. maj 2004 af Petrotub SA mod Rådet for Den Europæiske Union

10.7.2004   
            
            
               DA
            
            
               Den Europæiske Unions Tidende
            
            
               C 179/16
            
         Sag anlagt den 6. maj 2004 af Petrotub SA mod Rådet for Den Europæiske Union
   (Sag T-174/04)
   (2004/C 179/32)
   Processprog: engelsk
   Ved De Europæiske Fællesskabers Ret i Første Instans er der den 6. maj 2004 anlagt sag mod Rådet for Den Europæiske Union af Petrotub SA ved lawyer A.L. Merckx, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Artikel 1 i Rådets forordning (EF) nr. 235/2004 af 10. februar 2004 om ændring af forordning (EF) nr. 2320/97 om indførelse af endelig antidumpingtold på importen af visse sømløse rør af jern eller ulegeret stål med oprindelse i bl.a. Rumænien, for så vidt angår importen til Det Europæiske Fællesskab af varer fremstillet af Petrotub SA og Republica SA (1), annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter:
   Den anfægtede forordning blev vedtaget af Rådet med henblik på at efterkomme De Europæiske Fællesskabers Domstols dom af 9. januar 2003 i sag C-76/00 P. Denne dom omstødte De Europæiske Fællesskabers Ret i Første Instans' dom af 15. december 1999 i forenede sager T-33/98 og T-34/98, Petrotub og Republica mod Rådet (2), og annullerede Rådets forordning (EF) nr. 2320/97 af 17. november 1997 om indførelse af endelig antidumpingtold på importen af visse sømløse rør af jern eller ulegeret stål, for så vidt som den vedrørte Petrotub SA og Republica SA.
   Sagsøgeren har til støtte for søgsmålet gjort gældende, at Rådet har overskredet sin skønsmargen i henhold til artikel 233 EF ved at opfylde dommen på en måde, der er i strid med artikel 6, stk. 1 og 9, og artikel 2, stk. 11, i forordning (EF) 384/96 (3). Særligt har sagsøgeren gjort gældende, at artikel 6, stk. 9, blev tilsidesat, idet den anfægtede forordning blev vedtaget på grundlag af den oprindelige undersøgelse, selv om der var forløbet mere end 15 måneder siden dens indledning. Endvidere er artikel 6, stk. 1, tilsidesat, idet de vedtagne antidumpingforanstaltninger ikke længere var baseret på information, der vedrørte en periode på mindst seks måneder umiddelbart forud for indledningen af proceduren. Sagsøgeren har også anført, at den anfægtede forordning ikke indeholder tilstrækkelig begrundelse for, hvorfor de to første metoder til beregning af dumpingmargenen i artikel 2, stk. 11, i forordning 384/96 blev fravalgt til fordel for den tredje metode. Sagsøgeren har derfor gjort gældende, at den anfægtede forordning også tilsidesatte artikel 2, stk.11, i forordning nr. 384/96 samt artikel 253 EF.a
   
      (1)  EUT L 40 af 12.2.2004, s. 12.
   
      (2)  Sml. II, s. 3837.
   
      (3)  EFT L 56 af 6.3.1996, s. 1.